# name
Primer acord transformatiu a la Universitat de Barcelona.  (Gener 2021)

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina gener de 2021.

# metadata.dc.description.abstract[].value
La Universitat de Barcelona, mitjançant el Centre de Recursos per a l’Aprenentatge i la Investigació (CRAI), ha signat el primer acord transformatiu amb l’editorial Cambridge University Press.

 

Aquest acord permet, a partir d’aquest mes de gener de 2021, mantenir l’accés a totes les revistes d’aquesta editorial com fins ara. Però, a la vegada, també permet que els articles que s’hi publiquin, on l’autor de correspondència sigui de la Universitat de Barcelona, siguin d’accés obert sense cap cost addicional. No caldrà que els investigadors UB paguin cap APC (article processing charge), tant si publiquen en una revista d’accés obert complet com si ho fan en una revista que ofereix l’opció híbrida (publicar puntualment en obert un article en una revista d’accés per subscripció).

 

L’acord és per tres anys i serà publicat en breu al registre d’acords transformatius de l’ESAC.

 

Mentrestant continuen les negociacions entre la CRUE i el CSIC amb quatre grans editorials (Elsevier, Springer Nature, Wiley i American Chemical Society) per assolir acords transformatius a nivell estatal.

 

Trobareu un llistat de les revistes incloses a l’acord a la pàgina del web del CRAI > Accés obert a la Universitat de Barcelona > Publicar en accés obert.

# metadata.dc.rights[].value
cc-by (c) Universitat de Barcelona. CRAI, 2021

# metadata.dc.title[].value
Primer acord transformatiu a la Universitat de Barcelona.  (Gener 2021)